# Reial Societat Espanyola de Física i Química

La Reial Societat Espanyola de Física i Química (RSEFQ) és una societat científica espanyola, fundada el gener de 1903 en la Universitat Central de Madrid. El seu primer president va ser José Echegaray y Eizaguirre i gairebé tots els seus primers membres fundadors pertanyien a la Reial Acadèmia de Ciències Exactes, Físiques i Naturals. L'objectiu fundacional era el foment de l'estudi d'aquestes dues ciències i la publicació de treballs sobre aquestes.
En 1980 es va escindir en dues noves societats: la Reial Societat Espanyola de Física (RSEF) i la Reial Societat Espanyola de Química (RSEQ)

## Història

La societat es constitueix el 23 de gener de 1903 amb el nom de Societat Espanyola de Física i Química (SEFQ) i molt aviat comença a publicar la revista Anales de la Sociedad Española de Física y Química. El nombre de socis va ser de 263 durant el primer any.
En els anys 20 es produeixen avanços considerables fruit d'una internacionalització creixent, amb l'enviament a l'estranger de científics espanyols becats, la visita a Espanya de nombrosos físics i químics punters procedents d'altres països, i la incorporació a societats internacionals com la IUPAC. En 1928, amb motiu del 25è aniversari de la seva fundació, la societat va ser distingida pel rei Alfons XIII i a partir de llavors rep el nom de Reial Societat Espanyola de Física i Química. A partir d'aquesta data es comencen a crear les seccions locals (Sevilla, Barcelona, Madrid, València) i se celebraran les reunions biennals de la societat.
En 1934, la Reial Societat es va encarregar de l'organització del IX Congrés Internacional de Química a Madrid, amb l'assistència de 1.500 químics de tots els països. El nombre de socis va seguir creixent fins a comptabilitzar uns 1400 durant la Segona República (cap a 1935). El parèntesi obligat per la guerra civil espanyola i les seves conseqüències suposarien una reculada del que no es podria sortir fins a la dècada dels 50.
La millorança econòmica posterior i el desenvolupisme dels 60 portarien un nou impuls amb l'obertura de noves universitats, la consolidació del CSIC i l'obertura de la ciència espanyola a l'exterior. Es generalitzen les seccions territorials i l'aparició de nombrosos grups especialitzats dins de la societat (com el grup de química orgànica i bioquímica creat en 1967). A diferència d'altres països, sempre s'ha trobat a faltar una major aportació de les iniciatives industrials privades.
A la fi dels anys 70, després de valorar l'impressionant augment en la quantitat de les produccions científiques espanyoles sobre física i química, i la incessant especialització d'aquestes disciplines, es decideix l'escissió de la societat en dues branques independents, les Reals Societats de Química (RSEQ) i de Física (RSEF), continuadores de la labor de la societat matriu que va celebrar la seva última reunió biennal a Burgos del 29 de setembre al 3 d'octubre de 1980.

## Presidents

La Reial Sociedad Espanyola de Física i Química elegia inicialment als seus presidents per períodes d'un any. Posteriorment va ser normal la permanència en el càrrec durant uns quants anys consecutius.
* 1903 José Echegaray y Eizaguirre
* 1904 Gabriel de la Puerta Ródenas y Magaña
* 1905 José Rodríguez Carracido
* 1906 José María de Madariaga y Casado
* 1907 José Muñoz del Castillo
* 1908 Eduardo Mier y Miura
* 1909 Enrique Hauser y Neuburger
* 1910 Alfredo Mendizábal
* 1911 José Casares Gil
* 1912 Francisco Iñiguez
* 1913 Vicente Felipe Lavilla
* 1914 Carlos Barrios
* 1915 Toribio Cáceres de la Torre
* 1916 Blas Cabrera Felipe
* 1917 Obdulio Fernández Rodríguez
* 1918 Juan Flórez Posada
* 1919 Domingo de Orueta y Duarte
* 1920 Leonardo Torres Quevedo
* 1921-22 Ricardo Aranaz e Izaguirre
* 1923-24 Blas Cabrera Felipe
* 1925-26 Obdulio Fernández Rodríguez
* 1927-28 Julio Palacios Martínez
* 1929-31 Enric Moles i Ormella
* 1932-33 Luis Bermejo Vida
* 1934-35 Ángel del Campo y Cerdá
* 1936 Arturo Duperier Vallesa
* 1939-41 Luis Bermejo Vida
* 1942 José García-Siñeriz y Pardo Moscoso
* 1942-49 Antoni Rius i Miró
* 1949-53 Manuel Lora-Tamayo Martín
* 1954-58 José María Otero de Navascués
* 1958-62 Juan Luis de la Infiesta Molero
* 1962-66 Armando Durán Miranda
* 1966-70 Enrique Gutiérrez Ríos
* 1970-74 José Aguilar Peris
* 1974-78 José Miguel Gamboa Loyante
* 1978-80 Carlos Sánchez del Río y Sierra

## Publicacions

La principal publicació de la societat era la revista Anales de la SEFQ que va tenir diverses èpoques amb canvis de denominació.
* Anales de la Sociedad Española de Química y Física, des del volum 1 (1903) fins al volum 30 (1928), (ISSN 0365-6675, CODEN ASEFAR).
* Anales de la Real Sociedad Española de Química y Física, des del volum 31 (1929) fina el volum 36 (1940), (ISSN 0365-6675, CODEN ASEFAR).
* Anales de Química y Física, des del volum 37 (1941) fins al volum 43 (1947), (ISSN 0365-2351, CODEN AFQMAH).
A partir del volum 44 (1948), la revista es va dividir en dos títols de sèrie:
* Anales de la Real Sociedad Española de Física y Química / Serie A, Física, des del volum 44 (1948) fins al volum 63 (1967) (ISSN 0034-0871, CODEN ARSFAM).
* Anales de la Real Sociedad Española de Física y Química / Serie B, Química, des del volum (1948) fins al volum 63 (1967), (ISSN 0034-088X, CODEN ARSQAL).
Des del volum 64 (1968) fins al volum 75 (1979), la sèrie A (Física) es va convertir en la revista Anales de Física (ISSN 0365-4818, CODEN ANFIA6) i la sèrie B (Química) es va continuar publicant amb el títol Anales de Química (ISSN 0365-4990, CODEN ANQUBU).

## Referències

* 1 2 Història de la RSEQ. Reial Societat Espanyola de Química.
* ↑ Real Sociedad Española de Física y Química, 1903-1978: actos conmemorativos en el 75 aniversario de su fundación. Real Academia Española de Física y Química, Real Sociedad Española de Física y Química, 1980. ISBN 8430031669
* ↑ La Universidad de Valencia: de la monarquía a la república, 1919-1939. María Fernanda Mancebo. Universitat de València, 1994. ISBN 8437016037. Pág. 265
* ↑ "La Sociedad Española de Física y Química: una institución para la regeneración patria", Antonio Moreno González. En: Revista Española de Física, Vol. 12, nº 4, 1998. Pág. 14-17.
* ↑ Historia del grupo especializado de química orgánica. José Barluenga Mur, Nazario Martín León. Anales de la Real Sociedad Española de Química. Vol. 95, nº 1 (2ª época), Pág. 70
* ↑ «Historia de las reuniones bienales de la RSEFQ.». Arxivat de l'original el 2012-06-27. [Consulta: 15 maig 2016].